I [[1776]] opstillede partnerskabet to maskiner, en hos Wilkinson og en i en mine i [[Tipton]] i Black Country. Begge maskiner fungerede godt, hvilket førte til positiv omtale af partnerskabet.{{sfn|Uglow|2002|p=255}} Boulton og Watt begyndte at opstille maskiner andre steder. Det var sjældent at de fremstillede selve maskinen, i stedet jod de køberen købe dele fra en række leverandører og samlede derpå maskinen på stedet under opsyn af en ingeniør fra Sohofabrikken. Virksomheden tjente penge ved at sammenligne den mængde kul som blev forbrugt af maskinen sammenlignet med en tidligere mindre effektiv Newcomenmaskine, og forlangte at få en tredjedel af den årlige besparelse i de næste 25 år.{{sfn|Mason|2009|pp=65–66}} Denne form for prisfastsættelse førte til konpligter, da mange miner anvendte kul af så dårlig kvalitet, at de ikke kunne sælges, og som derfor kun kostede ejerne omkostningen ved brydningen.{{sfn|Mason|2009|pp=65–66}} Mineejerne tøvede også med at betale de årlige beløb, da de anså maskinerne for at være deres, når først de var stillet op, og truede med at få parlamentet til at ophæve Watts patent.{{sfn|Uglow|2002|p=294}}
Historie Videnskab Teknologi Organisationer Videnskabelige_og_historiske_institutioner